'ડન!' એણે ઉત્સાહથી માહિતી આપી. 'પરમ દિવસે સાંજની ફ્લાઇટમાં તમે ચારેય દિલ્હી જશો. ત્યાં એરપોર્ટ પર તમને લેવા માટે એક કાર આવશે. એ ડ્રાઇવર તમને હોટલ પર ઉતારી દેશે અને બીજા દિવસે સવારે લેવા આવશે. હરિદ્વારની હોટલમાં એ તમને ઉતારે એ પછી ત્યાં એની જરૂર હોય તો આઠેય દિવસ એને રાખજો. ત્યાં કારની જરૂર નથી એવું લાગે તો હરિદ્વાર પહોંચ્યા પછી એને છૂટો કરી દેજો. આઠ દિવસ પછી એ પાછો તમને લેવા આવશે.' ચારેય વડીલો સામે જોઇને એણે યાદ કરાવ્યું. 'વિમાનમાં જવાનું છે એટલે આધાર કાર્ડ, પાન કાર્ડ કે ઇલેક્શન કાર્ડ તમારી સાથે રાખજો.'